smcproject/ml-wiki-sentences huggingface dataset:
Goodliffe (1979, Worcestershire, UK) External links Plans and description from Osbourne Illusions Archived 2020-09-18 at the Wayback Machine .
A page at The Magic Cave website featuring a photo from a magic magazine showing a performance from 1972.
Video of illusion performed by Robert Harbin
ആസ്ട്രിഡ് ഓഫ് സ്വീഡൻ ഇംഗ്ലീഷ് വിലാസം https://ml.wikipedia.org/wiki/Astrid_of_Sweden
ലിയോപോൾഡ് മൂന്നാമൻ രാജാവിന്റെ ആദ്യ ഭാര്യയായ ബെൽജിയൻ രാജ്ഞിയായിരുന്നു ആസ്ട്രിഡ് ഓഫ് സ്വീഡൻ (17 നവംബർ 1905 - ഓഗസ്റ്റ് 29, 1935).
ജന്മം കൊണ്ടും അവർ സ്വീഡനിലെ രാജകീയ ഭവനമായ ബെർണാഡോട്ടിലെ രാജകുമാരിയായിരുന്നു.
രണ്ടുവർഷത്തിൽ താഴെ മാത്രം രാജ്ഞിയായിരുന്ന അവർ 29 ആം വയസ്സിൽ ഒരു വാഹനാപകടത്തിൽ മരിച്ചു.
അവരുടെ ഏക മകൾ ജോസെഫിൻ-ഷാർലറ്റ് പിന്നീട് ലക്സംബർഗിലെ ഗ്രാൻഡ് ഡച്ചസ് ആയി.
അവരുടെ രണ്ടു മക്കളും ബെൽജിയൻ രാജാവാകുകയും ചെയ്തു.
അവരുടെ പേരക്കുട്ടികളിൽ ബെൽജിയം രാജാവ് ഫിലിപ്പ് , ലക്സംബർഗിലെ ഗ്രാൻഡ് ഡ്യൂക്ക് ഹെൻറി എന്നിവരും ഉൾപ്പെടുന്നു.
നോർവേയിലെ ഹരാൾഡ് അഞ്ചാമൻ രാജാവിന്റെ അമ്മായി കൂടിയായിരുന്നു ആസ്ട്രിഡ്.
ആദ്യകാലജീവിതം അമ്മയോടും സഹോദരിമാരോടും ആസ്ട്രിഡ്
ആസ്ട്രിഡ് രാജകുമാരി 1905 നവംബർ 17 ന് സ്റ്റോക്ക്ഹോമിലെ ആർവ്ഫർസ്റ്റൻസ് പാലറ്റ്സിൽ വെസ്റ്റർഗോട്ട്ലാൻഡിലെ ഡ്യൂക്ക് കാൾ രാജകുമാരന്റെയും ഭാര്യ ഡെൻമാർക്കിലെ രാജകുമാരി ഇംഗെബർഗിന്റെ മൂന്നാമത്തെ കുട്ടിയും ഇളയമകളുമായി ജനിച്ചു.
അവരുടെ പിതാവ് സ്വീഡനിലെയും നോർവേയിലെയും രാജാവ് ഓസ്കാർ രണ്ടാമന്റെ മൂന്നാമത്തെ മകനായിരുന്നു.
അദ്ദേഹത്തിന്റെ ഭാര്യ നസ്സാവുവിലെ സോഫിയയായിരുന്നു.
അവരുടെ അമ്മ ലൂയിസ് ഓഫ് സ്വീഡന്റെയും ഡെൻമാർക്കിലെ ഫ്രെഡറിക് എട്ടാമൻ രാജാവിന്റെയും മകളായിരുന്നു.
ആസ്ട്രിഡിന്റെ പിതാവ് സ്വീഡനിലെ ഗുസ്താവ് അഞ്ചാമന്റെ ഇളയ സഹോദരനായിരുന്നു.
അമ്മ ഡെൻമാർക്കിലെ ക്രിസ്റ്റ്യൻ X നോർവേയിലെ ഹാക്കോൺ ഏഴാമൻ എന്നിവരുടെ അനുജത്തിയായിരുന്നു.
ആസ്ട്രിഡിന് രണ്ട് മൂത്ത സഹോദരിമാർ ഉണ്ടായിരുന്നു.
ഡെൻമാർക്കിലെ രാജകുമാരി മാർഗരേത്ത , നോർവേയിലെ കിരീടാവകാശിയായ മാർത്ത , ഒരു ഇളയ സഹോദരൻ പ്രിൻസ് കാൾ ബെർണാഡോട്ടെ (സ്വീഡനിലെ പ്രിൻസ് കാൾ, ഓസ്റ്റെർഗ്ലാന്റ് ഡ്യൂക്ക്).
ആസ്ട്രിഡ് തന്റെ കുട്ടിക്കാലത്തിന്റെ ഭൂരിഭാഗവും സെൻട്രൽ സ്റ്റോക്ക്ഹോമിലെ അർവ്ഫർസ്റ്റൻസ് കൊട്ടാരത്തിലും ഫ്രിഡെമിലെ കുടുംബത്തിന്റെ വേനൽക്കാല വസതിയിലും ചെലവഴിച്ചു.
കർശനമായ വിദ്യാഭ്യാസത്തിലും ആഡംബരമില്ലാതെയും ആസ്ട്രിഡ് വളർന്നു.
ഫ്രഞ്ച് ഭാഷയിൽ പാഠങ്ങൾ പഠിപ്പിക്കുന്ന സിന്റ് ബോട്ട്വിഡ് ബോർഡിംഗ് സ്കൂളിൽ ആസ്ട്രിഡ് വിദ്യാഭ്യാസം നടത്തി.
തുടർന്ന് അക്കേർസ്ട്രോം-സോഡർസ്ട്രോം ഫിനിഷിംഗ് സ്‌കൂളിൽ ചേർന്നു.
തയ്യൽ, പിയാനോ, ബാലെ, ശിശു സംരക്ഷണം എന്നിവ പഠിച്ചു.
അക്കാലത്തെ പല രാജകുമാരിമാരെയും പോലെ, ജീവകാരുണ്യ പ്രവർത്തനങ്ങൾക്കായി നീക്കിവച്ച ജീവിതത്തിനുള്ള തയ്യാറെടുപ്പിനായി പൊതുസേവന പ്രവർത്തനങ്ങൾ ഏറ്റെടുക്കാൻ ആസ്ട്രിഡ് പ്രോത്സാഹിച്ചു.
ശിശുക്കളെ പരിചരിക്കുന്ന ഒരു സ്റ്റോക്ക്ഹോം അനാഥാലയത്തിൽ അവർ കുറച്ചു കാലം ജോലി ചെയ്തു.
നീന്തൽ , സ്കീയിംഗ് , ക്ലൈംബിംഗ് , കുതിരസവാരി , ഗോൾഫ് എന്നിവപോലുള്ള ഔട്ട്‌ഡോർ, സ്‌പോർട്‌സ് എന്നിവ ആസ്ട്രിഡ് ആസ്വദിച്ചു.
അവരും സഹോദരിമാരും ഇടയ്ക്കിടെ സ്റ്റോക്ക്ഹോമിലെ തെരുവുകളിൽ ഷോപ്പിംഗ് നടത്താറുണ്ടായിരുന്നു.
വിവാഹനിശ്ചയവും വിവാഹവും 1926 സെപ്റ്റംബർ 21 ന് ആസ്ട്രിഡ് രാജകുമാരിയുടെയും ലിയോപോൾഡ് രാജകുമാരന്റെയും വിവാഹനിശ്ചയം
യോഗ്യയായ ഒരു രാജകുമാരിയെന്ന നിലയിൽ, യുണൈറ്റഡ് കിംഗ്ഡത്തിലെ ഭാവി എഡ്വേർഡ് എട്ടാമൻ , നോർവേയിലെ ഭാവി ഒലവ് അഞ്ചാമൻ എന്നിവരുൾപ്പെടെ നിരവധി രാജകുമാരന്മാർക്ക് സാധ്യതയുള്ള വധുവായി ആസ്ട്രിഡിനെ പരാമർശിച്ചു.
ആസ്ട്രിഡിന്റെ വിജയകരമായ വിവാഹാർത്ഥി ബെൽജിയത്തിലെ പ്രിൻസ് ലിയോപോൾഡ് , ഡ്യൂക്ക് ഓഫ് ബ്രബാന്റായിരുന്നു.
1926 സെപ്റ്റംബറിൽ അവരുടെ വിവാഹനിശ്ചയം പ്രഖ്യാപിച്ചു.
ആൽബർട്ട് ഒന്നാമൻ രാജാവും ബെൽജിയം രാജ്ഞി എലിസബത്തും ബ്രസ്സൽസിലെ രാജകൊട്ടാരത്തിലേക്ക് പത്രക്കാരെ ക്ഷണിച്ചു.
"രാജ്ഞിയും ഞാനും," ബ്രബാന്റ് ഡ്യൂക്ക് ലിയോപോൾഡ് രാജകുമാരനും സ്വീഡനിലെ രാജകുമാരി ആസ്ട്രിഡും തമ്മിലുള്ള ആസന്നമായ വിവാഹം നിങ്ങളെ അറിയിക്കാൻ ആഗ്രഹിക്കുന്നു.
ആൽബർട്ട് പ്രഖ്യാപിച്ചു.
രാജകുമാരി ഞങ്ങളുടെ മകന് സന്തോഷവും സുഖാനുഭവവും നൽകുമെന്ന് ഞങ്ങൾക്ക് ബോധ്യമുണ്ട്.
ലിയോപോൾഡും ആസ്ട്രിഡും ഭരണകൂടത്തിന്റെ സമ്മർദ്ദങ്ങളോ കാരണങ്ങളോ ഇല്ലാതെ ജീവിതത്തിൽ ചേരാൻ തീരുമാനിച്ചു.
അവലംബം Catherine Barjansky.
"Portraits with Backgrounds."
Art Beeche.
"The Snow Princess."
Robert Capelle.
"Dix-huit ans auprès du Roi Léopold."
Charles d'Ydewalle.
"Albert and the Belgians: Portrait of a King."
Evelyn Graham.
"Albert King of the Belgians."
Luciano Regolo.
"La Regina Incompresa."
Lars Rooth.
"More Joy Than Pain."
Anna Sparre.
"Astrid mon amie."
പുറത്തേക്കുള്ള കണ്ണികൾ Astrid of Sweden എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Royal Love Match (1926) , newsreel on the British Pathé YouTube Channel Tragic Death of the Queen of the Belgians (1935) , newsreel on the British Pathé YouTube Channel Astrid's Conversion to Catholicism The Queen's Charity Drive, 1935 Portraits of the Nation: Postage Stamps and National Identity The making of a Belgicist reference to Villa Haslihorn Packard Club Archived 2018-10-03 at the Wayback Machine .
images from the Packard car after the accident BELGIUM: Death of Astrid Archived 2013-08-13 at the Wayback Machine .
Time article Newspaper clippings about  ആസ്ട്രിഡ് ഓഫ് സ്വീഡൻ in the 20th Century Press Archives of the German National Library of Economics (ZBW)
ആസ് അവഞ്ചുറാസ് ഡി ഗുയി ഇ എസ്തോപ
ഒരു ബ്രസീലിയൻ ഫ്ലാഷ് അനിമേഷൻ ടെലിവിഷൻ പരമ്പരയാണ് ആസ് അവഞ്ചുറാസ് ഡി ഗുയി ഇ എസ്തോപ .
2009-ൽ കാർട്ടൂൺ നെറ്റ്‌വർക്കിൽ പ്രദർശനം ആരംഭിച്ചു.
പരമ്പരയുടെ രണ്ടാം സീസൺ 2010 ൽ അവതരിപ്പിച്ചു.
പരമ്പരയുടെ മൂന്നാം സീസൺ 2011 നവംബർ 13 ന് അവതരിപ്പിച്ചു.
പരമ്പരയുടെ നാലാം സീസൺ 2015 സെപ്റ്റംബർ 7 ന് കാർട്ടൂൺ നെറ്റ്‌വർക്കിൽ അവതരിപ്പിച്ചു.
പരമ്പരയുടെ അഞ്ചാം സീസൺ 2021 ഏപ്രിലിൽ ബൂമറാങ്ങിൽ അവതരിപ്പിച്ചു.
അഭിനേതാക്കൾ ഗുയി "ഇഗുയിൻഹോ" (ശബ്ദം: മരിയാന കാൽറ്റാബിയാനോ ) ഒരു വെസ്റ്റ് ഹൈലാൻഡ് വൈറ്റ് ടെറിയർ .
എസ്തോപ (ശബ്ദം: എഡ്വേർഡോ ജാർഡിം) ഒരു തടിച്ച ചാരനിറം നായ .
അവൻ ഗുയിയുടെ ഏറ്റവും അടുത്ത സുഹൃത്താണ്.
ക്രോക്കറ്റ് സ്പാനിയൽ (ശബ്ദം: മരിയാന കാൽറ്റാബിയാനോ ) ഒരു തവിട്ടുനിറം ഇംഗ്ലീഷ് കോക്കർ സ്പാനിയൽ .
അവൾ ഗുയിയുടെ കാമുകി ആണ്.
പിടിബുറോ (ശബ്ദം: എഡ്വേർഡോ ജാർഡിം) ഒരു ബീജ് പിറ്റ് ബുൾ .
ഡോണ ഇഗുയിൽഡ (ശബ്ദം: മരിയാന കാൽറ്റാബിയാനോ ) ഒരു വെസ്റ്റ് ഹൈലാൻഡ് വൈറ്റ് ടെറിയർ .
അവൾ ഗുയിയുടെ അമ്മയാണ്.
ഫിഫിവെലിൻഹ (ശബ്ദം: മരിയാന കാൽറ്റാബിയാനോ ) ഒരു പെൺകുട്ടി .
റിബാൾഡോ "റിബാ" (ശബ്ദം: ആർലി കാർഡോസോ) ഒരു ചാരനിറം ചുണ്ടെലി .
റോക്കറ്റ് സ്പാനിയൽ (ശബ്ദം: മരിയാന കാൽറ്റാബിയാനോ ) ഒരു ഫ്രഞ്ച് ബീജ് സ്പാനിയൽ .
അവൾ ക്രോക്കറ്റിന്റെ മൂത്ത കസിനാണ്.
പ്രൊഫസറ ജാരാരാക്ക (ശബ്ദം: റിക്കാർഡോ ഐദാർ) ഒരു പച്ച പാമ്പ് .
പിടിബേല ഒരു ബീജ് പിറ്റ് ബുൾ .
അവൾ പിടിബുറോയുടെ കാമുകി ആണ്.
പിടിബലിൻഹ ഒരു ബീജ് പിറ്റ് ബുൾ .
അവൻ പിടിബുറോയുടെ ഇളയ സഹോദരനാണ്.
ജായ്മിൻഹോ (ശബ്ദം: എഡ്വേർഡോ ജാർഡിം) ഒരു പന്നി .
നേർഡ്സൺ (ശബ്ദം: എഡ്വേർഡോ ജാർഡിം) ഒരു ആൺകുട്ടി.
അവൻ ഗുയിയുടെ അയൽക്കാരനാണ്.
ഇർമാവോസാവോ ഒരു വലിയ ബീജ് നായ.
ജസ്റ്റിൻ ബിബേലോ (ശബ്ദം: എഡ്വേർഡോ ജാർഡിം) ഒരു മഞ്ഞ പക്ഷി .
അവൾ ജസ്റ്റിൻ ബീബറിന്റെ പാരഡി ആണ്.
ലിവിയ (ശബ്ദം: മരിയാന കാൽറ്റാബിയാനോ ) ഒരു ടാൻ നായ.
ബേർഡി ഒരു ചുവപ്പ് പക്ഷി.
ഡുടോർ ഓസ്കാർ ടൂൺ (ശബ്ദം: എഡ്വേർഡോ ജാർഡിം) ഒരു ഭിഷ്വഗരൻ .
ജാക്ക് പെ ഡി കറി (ശബ്ദം: എഡ്വേർഡോ ജാർഡിം) ഒരു ഫ്രഞ്ച് പിങ്ക് നായ.
ബിസ (ശബ്ദം: മരിയാന കാൽറ്റാബിയാനോ ) ഒരു ബീജ് നായ.
അവൾ ഗുയിയുടെ മുതുമുത്തശ്ശിയാണ്.
ഡോണ ഗ്രൽഹ (ശബ്ദം: എഡ്വേർഡോ ജാർഡിം) ഒരു അസൂർ ജെയ് .
ഡുടോർ (ശബ്ദം: എഡ്വേർഡോ ജാർഡിം) ഒരു കരടി ഭിഷ്വഗരൻ.
മോണിടോർ (ശബ്ദം: എഡ്വേർഡോ ജാർഡിം) ഒരു തവിട്ടുനിറം നായ.
സെയു പോൾവോ (ശബ്ദം: എഡ്വേർഡോ ജാർഡിം) ഒരു ചുവപ്പ് നീരാളി .
ബുറോ (ശബ്ദം: എഡ്വേർഡോ ജാർഡിം) ഒരു തവിട്ടുനിറം കഴുത .
അവലംബം പുറം കണ്ണികൾ ഔദ്യോഗിക വെബ്സൈറ്റ് ആസ് അവഞ്ചുറാസ് ഡി ഗുയി ഇ എസ്തോപ ഇന്റർനെറ്റ് മൂവി ഡാറ്റാബേസിൽ ആസ് അവഞ്ചുറാസ് ഡി ഗുയി ഇ എസ്തോപ at TheTVDB
ആസ്ടെക് റെക്സ് ഇംഗ്ലീഷ് വിലാസം https://ml.wikipedia.org/wiki/Aztec_Rex
2008 ൽ  ഇറങ്ങിയ ഒരു ഫാന്റസി ചലച്ചിത്രം ആണ് .
ബ്രയാൻ ട്രെഞ്ചാർധ് ആണ് ഇതിന്റെ സംവിധാനം നിർവഹിച്ചിരികുന്നത് .
മെക്സിക്കോയിൽ 1521-ൽ  ആസ്ടെക്കുകൾ ഒരു ജോഡി റിറാനോസോറസ് റെക്സ് കളെ ആരാധിക്കുകയും അവയ്ക്ക് ബലി നല്ക്കി വരികയും ചെയ്യുന്നു .
അവലംബം പുറത്തേക്കുള്ള കണ്ണികൾ ആസ്ടെക് റെക്സ് ഇന്റർനെറ്റ് മൂവി ഡാറ്റാബേസിൽ Fangoria article Archived 2008-04-10 at the Wayback Machine .
Fantasy Magazine Review Archived 2008-08-01 at the Wayback Machine .
ആസ്ടെക് (കമ്പനി) ഇംഗ്ലീഷ് വിലാസം https://ml.wikipedia.org/wiki/ASTech
ആസ്ടെക് പാരീസ് റീജിയൻ ഫ്രഞ്ച് എയറോസ്പേസ് എഞ്ചിനീയറിങ് കമ്പനികളുടേയും ഗവേഷണകേന്ദ്രങ്ങളുടെയും ക്ലസ്റ്റർ ആണിത്.
ഫ്രാൻസിന്റെ മധ്യഭാഗത്ത് ഒരു റീജിയൻ ആയ ഇൽ-ഡെ-ഫ്രാൻസിലാണ് ഇത് സ്ഥിതിചെയ്യുന്നത്.
കൂടാതെ പാരീസിനകത്തും ചുറ്റുമുളള നഗരത്തിനകത്തുമായി ഇത് കേന്ദ്രീകരിച്ചിരിക്കുന്നു.
ഇവിടെ 500 ലധികം കമ്പനികൾ സ്ഥിതിചെയ്യുന്നു.
അന്താരാഷ്ട്ര ഫ്രഞ്ച് സൈന്യത്തിന്റെ എയർക്രാഫ്റ്റ് നിർമ്മാതാക്കളായ ഡസ്സൗൾട്ട് ഏവിയേഷനും , ഇഡ്സ് (EADS), എയർ ഫ്രാൻസ് ഇൻഡസ്ട്രീസ് എന്നിവയും ഇതിലുൾപ്പെടുന്നു.
ഏകദേശം 100,000 ത്തിലധികം ആളുകൾ ഏവിയേഷനിലും സ്പേസ് ഫ്ലൈ ഇൻഡസ്ട്രീസിലുമായി ജോലിചെയ്യുന്നുണ്ട്.
ആസ്ടെക് ന്റെ ഹെഡ്കോർട്ടേഴ്സ് സ്ഥിതിചെയ്യുന്നത് മ്യൂഡൺലാണ് .
ഈ ക്ലസ്റ്ററിന്റെ ചെയർമാൻ ജെറാർഡ് ലോറെല്ലെ ആണ്.
ചിത്രശാല Astrium Ariane 5 Dassault Falcon 7X Eurocopter EC225 Avionics Air Traffic Management അവലംബം പുറത്തേയ്ക്കുള്ള കണ്ണികൾ Website of ASTech Paris Région
ഇലാസ്തികത ഇംഗ്ലീഷ് വിലാസം https://ml.wikipedia.org/wiki/Elasticity റബ്ബർ ബാൻഡിന്റെ ഇലാസ്തികത
ബലം പ്രയോഗിക്കപ്പെടുന്നതിന്റെ ഫലമായി ഒരു വസ്തുവിൽ ഉണ്ടാവുന്ന ആകൃതിവ്യത്യാസം, ആ ബലം പിൻവലിക്കുമ്പോൾ ഇല്ലാതാവുന്ന സവിശേഷതയെയാണ് വസ്തുവിന്റെ ഇലാസ്തികത എന്നതുകൊണ്ട് ഉദ്ദേശിക്കുന്നത്.
ഉദാഹരണത്തിന് ഒരു സ്പ്രിങ്ങിനെ വലിച്ചു നീട്ടുന്നത്, ഒരു ഇലാസ്തിക ആകൃതിവ്യത്യാസം ആണ്.
വലിക്കുന്ന ബലം ഇല്ലാതെയാവുമ്പോൾ സ്പ്രിങ്ങ് പഴയ ആകൃതിയിലേക്കു തിരിച്ചു പോകുന്നു.
ഖരവസ്തുക്കളിൽ , ഓരോ ആറ്റമോ തന്മാത്രയോ അടുത്തുള്ള ആറ്റങ്ങളോടോ തന്മാത്രകളോടോ രാസബന്ധനം വഴി ബന്ധപ്പെട്ടിരിക്കുന്നതിന്റെ ഫലമായി, അവയുടെ സ്ഥിരതയാർന്ന സ്ഥിതസന്തുലിതാവസ്ഥയിലാണ് (stable equilibrium position) ഉള്ളത്.
ഒരു വസ്തുവിന്റെ ആകൃതി വ്യത്യാസപ്പെടുമ്പോൾ, അതിലെ തന്മാത്രകൾക്ക് ഈ സ്ഥിര സന്തുലിത സ്ഥാനത്തിൽ നിന്നും സ്ഥാനാന്തരണം സംഭവിക്കുകയും, തന്മാത്രകൾ തമ്മിലുള്ള ദൂരം വ്യത്യാസപ്പെടുകയും ചെയ്യുന്നു.
ആകൃതിവ്യത്യാസത്തിനു കാരണമായ ബലം നീക്കിയാൽ, തന്മാത്രകൾ തമ്മിലുള്ള ബന്ധനത്തിന്റെ ഫലമായുണ്ടാവുന്ന റിസ്റ്റോറിങ്ങ് ബലത്തിന്റെ (restoring force) ഫലമായി, അവ വീണ്ടും സ്ഥിരതയാർന്ന സന്തുലിത സ്ഥാനത്തിലേക്ക് തിരിച്ചു പോകുന്നു.
അങ്ങനെ, വസ്തു മുൻപുണ്ടായിരുന്ന ആകൃതിയിലേക്ക്  തിരിച്ചു പോകുന്നു.
ഇതു സംഭവിക്കുന്ന വസ്തുക്കളെ ഇലാസ്തിക വസ്തുക്കൾ (elastic materials) എന്നും, ആകൃതിവ്യത്യാസത്തിനു കാരണമായ ബലം മാറ്റപ്പെട്ടാലും പഴയ ആകൃതിയിലേക്കു തിരിച്ചു പോകാത്ത വസ്തുക്കളെ പ്ലാസ്റ്റിക് വസ്തുക്കൾ (plastic materials) എന്നും പറയുന്നു.
സ്റ്റീൽ ഇലാസ്തിക വസ്തുവിനും, കളിമണ്ണ് പ്ലാസ്റ്റിക് വസ്തുവിനും ഉദാഹരണങ്ങളാണ്.
വിവിധതരം ആതാനങ്ങൾ
ഒരു വസ്തുവിൽ ബലം പ്രയോഗിക്കപ്പെടുമ്പോൾ അതിന് എത്രത്തോളം ആകൃതി വ്യത്യാസം വരുന്നു എന്നത്, ബലത്തിന്റെ അളവും വസ്തുവിന്റെ സ്വഭാവവും അനുസരിച്ചിരിക്കും.
ആതാനം (strain) ഉപയോഗിച്ച്, ആകൃതിവ്യത്യാസത്തിന്റെ അളവിനെക്കുറിക്കുന്നു.
ഇതു പലതരത്തിലുണ്ട്.
ഉദാഹരണത്തിന്, പ്രയോഗിക്കപ്പെട്ട ബലത്തിന്റെ ഫലമായി വസ്തുവിന്റെ നീളത്തിനു വ്യത്യാസം വന്നാൽ അതിനെക്കുറിക്കാൻ ലോഞ്ചിറ്റ്യൂഡിനൽ ആതാനം (longitudinal strain) ഉപയോഗിക്കാം.
ലോഞ്ചിറ്റ്യൂഡിനൽ ആതാനം = \frac{ബലപ്രയോഗം കൊണ്ടുള്ള നീളവ്യത്യാസം}{ ബലപ്രയോഗത്തിനു മുൻപുള്ള നീളം }.
സ്പർശക ബലത്തിന്റെ (tangential force) ഫലമായി ഉണ്ടാവുന്ന ആകൃതിവ്യത്യാസത്തെക്കുറിക്കാൻ അപരൂപണ ആതാനം (shear strain) ഉപയോഗിക്കുന്നു.
ബലത്തിന്റെ ഫലമായി, വസ്തുവിന്റെ വ്യാപ്തത്തിനാണു വ്യത്യാസം വരുന്നതെങ്കിൽ, അതിനെക്കുറിക്കാൻ വ്യാപ്ത ആതാനം ഉപയോഗിക്കുന്നു.
പുനസ്ഥാപന ബലം
പ്രയോഗിക്കപ്പെട്ട ബലത്തിന്റെ ഫലമായുണ്ടാവുന്ന ആകൃതിവ്യത്യാസം കാരണം വസ്തുവിൽ ഒരു പുനസ്ഥാപനബലം ഉണ്ടാവുന്നു.
പുനസ്ഥാപന ബലം, വിരൂപണ ബലത്തിന്റെ (deforming force) തുല്യ അളവിലും, വിപരീത ദിശയിലുമായിരിക്കും.
പ്രതി വിസ്തീർണ്ണത്തിൽ അനുഭവപ്പെടുന്ന പുനസ്ഥാപന ബലത്തിനെ (restoring force per unit area) ആയാസം (stress) എന്നു വിളിക്കുന്നു.
ഹുക്ക് നിയമം
ചെറിയ തോതിലുള്ള ആകൃതിവ്യത്യാസങ്ങൾക്ക്, ആതാനവും ആയാസവും ആനുപാതികമാണ്.
1675-ൽ റോബർട്ട് ഹൂക്ക് എന്നയാളാണ് ഈ ആശയം മുന്നോട്ടുവച്ചത് .
അതിനാൽ ഈ നിയമത്തെ ഹൂക്ക് നിയമം എന്നുവിളിക്കുന്നു.
ഈ നിയമം പുനസ്ഥാപന ബലവും ( F ) ദൈർഘ്യവ്യത്യാസവും ( x ) തമ്മിലുള്ള ബന്ധമായി കാണിക്കാവുന്നതാണ്.
F = − k x , {\displaystyle F=-kx,}
മുകളിലെ സമവാക്യത്തിൽ ( k ) റേറ്റ് എന്നും സ്പ്രിംഗ് സ്ത്ഥിരസംഖ്യ എന്നും " ഇലാസ്തിക സ്ഥിരസംഖ്യ " എന്നും വിളിക്കപ്പെടുന്ന ഒരു ആനുപാതികസ്ഥിരസംഖ്യയാണ് (proportionality constant).
ഈ നിയമത്തെ ആയാസവും ( σ ) അപരൂപണ ആതാനവും ( ε {\displaystyle \varepsilon } ) തമ്മിലുള്ള ബന്ധമായും കാണിക്കാൻ സാധിക്കും: σ = E ε , {\displaystyle \sigma =E\varepsilon ,}
മുകളിലെ സമവാക്യത്തിൽ E ഇലാസ്റ്റിക് മോഡുലസ് അല്ലെങ്കിൽ യങ്ങ്സ് മോഡുലസ് എന്നറിയപ്പെടുന്നു.
ഇലാസ്തികതയില്ലായ്മയിലേയ്ക്കുള്ള മാറ്റം
ഹൂക്ക് നിയമം വളരെ ചെറിയ അളവിലുള്ള ആകൃതിവ്യത്യാസങ്ങളിലേ ശരിയാവുകയുള്ളൂ.
എല്ലാ അളവിലുമുള്ള ആതാനത്തിനു അനുസൃതമായ ആയാസം പരീക്ഷണങ്ങളിലൂടെ കണ്ടുപിടിക്കാം.
ഒരു വസ്തുവിലുണ്ടാവുന്ന ആയാസവും ആതാനവും തമ്മിലുള്ള ബന്ധം കാണിക്കുന്നതിന് ആയാസ-ആതാന ആരേഖം (Stress-Strain curve) ഉപയോഗിക്കുന്നു.
ഈ ആരേഖം ഓരോ പദാർത്ഥത്തിനും വ്യത്യസ്തമായിരിക്കും.
ഒരു പദാർത്ഥത്തിന്റെ ആയാസ-ആതാന ആരേഖം.
ചിത്രത്തിൽ മൂലബിന്ദുവിനും yield strength എന്നടയാളപ്പെടുത്തിയിരിക്കുന്ന ബിന്ദുവിനും ഇടയിൽ ആതാനവുംആയാസവും തമ്മിൽ രേഖീയമായി ബന്ധപ്പെട്ടിരിക്കുന്നു.
അതായത്, ഹൂക്ക് നിയമം പാലിക്കപ്പെടുന്നു.
ഇവിടെ, വസ്തുവിൽ പ്രയോഗിക്കപ്പെടുന്ന ബലം മാറ്റുമ്പോൾ, അതിന്റെ പഴയ രൂപത്തിലേക്ക് തിരിച്ചു പോകുന്നു.
yield strength എന്നടയാളപ്പെടുത്തിയിരിക്കുന്ന ബിന്ദുവിനെ യീൽ‌ഡ് ബിന്ദു അല്ലെങ്കിൽ ഇലാസ്തിക സീമ (elastic limit) എന്നു വിളിക്കുന്നു.
ഇതിലും വലിയ ആതാനങ്ങൾക്ക്, ആതാനവുംആയാസവും തമ്മിലുള്ള ബന്ധം അരേഖീയമാണ്.
ഇവിടെ വസ്തു, പ്ലാസ്റ്റിസിറ്റി പ്രകടിപ്പിക്കുന്നു.
ഇലാസ്തിക സീമ കഴിഞ്ഞാൽ ബലവും ആകൃതിവ്യത്യാസവും തമ്മിലുള്ള ബന്ധം ആനുപാതികമല്ലാതെയാകും.
ഈ പരിധിക്കപ്പുറം ഖരവസ്തുക്കൾ ആകൃതി നഷ്ടപ്പെട്ടുപോകും.
ഖരവസ്തുക്കളെക്കൂടാതെ വിസ്കോഇലാസ്തിക ദ്രാവകങ്ങൾക്കും ഇലാസ്തികതയുണ്ട്.
ഇലാ ആരബ് മേത്ത ഇംഗ്ലീഷ് വിലാസം https://ml.wikipedia.org/wiki/Ila_Arab_Mehta
ഇന്ത്യയിലെ ഗുജറാത്തിൽ നിന്നുള്ള ഒരു ഗുജറാത്തി നോവലിസ്റ്റും കഥാകൃത്തുമാണ് ഇല അറബ് മേത്ത (ജനനം 16 ജൂൺ 1938).
1938 ജൂൺ 16 ന് ബോംബെയിൽ (ഇപ്പോൾ മുംബൈ ) ഗുജറാത്തി എഴുത്തുകാരനായ ഗുൻവന്ത്രായി ആചാര്യയുടെ മകളായി മേത്ത ജനിച്ചു.
അവരുടെ കുടുംബം ജാംനഗർ സ്വദേശികളായിരുന്നു.
ജാംനഗർ, രാജ്കോട്ട് , മുംബൈ എന്നിവിടങ്ങളിൽ നിന്ന് അവർ സ്കൂൾ വിദ്യാഭ്യാസം പൂർത്തിയാക്കി.
1958-ൽ ഗുജറാത്തി ഭാഷയിൽ രാംനരേൻ റുയിയ കോളേജിൽ നിന്ന് ബിഎയും 1960-ൽ എംഎയും പൂർത്തിയാക്കി.
1960 മുതൽ 1967 വരെ റുയിയ കോളേജിലും പിന്നീട് 1970 മുതൽ 2000-ൽ വിരമിക്കുന്നതുവരെ മുംബൈയിലെ സെന്റ് സേവ്യേഴ്‌സ് കോളേജിലും പഠിപ്പിച്ചു.
തന്റെ ആദ്യകാലങ്ങളിൽ മേത്ത അഖണ്ഡ് ആനന്ദ് , നവനീത് , സ്ത്രീ ജീവൻ എന്നീ മാസികകളിൽ എഴുതിയിരുന്നു.
ത്രികോണി ട്രാൻ രേഖാവോ (1966), തിജേലോ അകാർ (1970), രാധ (1972), ഏക് ഹതാ ദിവാൻ ബഹാദൂർ (1976), ബത്രിസ് ലക്ഷോ (1976), വരസ്ദാർ (1978), അവതി കൽനോ സൂരജ് (1979), തുടങ്ങി നിരവധി നോവലുകൾ അവർ എഴുതിയിട്ടുണ്ട്.
ബത്രിസ് പുതലിനി വേദന (1982), ആനെ മൃത്യു (1982), ദരിയാനോ മനസ് (1985), വസന്ത് ഛൽകെ (1987), നാഗ് പരീക്ഷ , പാഞ്ച് പഗല പൃഥ്വി പർ (1995), ദ ന്യൂ ലൈഫ് (2004), പർപൊതാനി പങ്ക് (1988), സിലി മി കുമ്പാൽ ഹതെലിമ (2007).
ജഹർഖബർണോ മനാസ് (1985), ഷബ്‌നേ നാം ഹോതു നാതി (1981) എന്നിവ അവരുടെ വ്യത്യസ്ത വിഷയങ്ങളിലുള്ള നോവലുകളാണ്.
അവരുടെ വാദ് (2011) എന്ന നോവൽ ഫെൻസ് (2015) എന്ന പേരിൽ റീത്ത കോത്താരി ഇംഗ്ലീഷിലേക്ക് വിവർത്തനം ചെയ്തിട്ടുണ്ട്.
അവരുടെ നോവൽ ബാട്രിസ് പുട്ട്‌ലിനി വേദ്ന തങ്ങളോട് കാണിക്കുന്ന അനീതിക്കെതിരെയുള്ള സ്ത്രീകളുടെ പോരാട്ടത്തിന്റെയും സ്വന്തം വ്യക്തിത്വം സ്ഥാപിക്കാനുള്ള അവരുടെ ശ്രമത്തിന്റെയും കഥയാണ്.
ഏക് സിഗരറ്റ് ഏക് ധുപ്സാലി (1981), വിയന-വുഡ്സ് (1989), ഭാഗ്യരേഖ (1995), ബാലവോ ബൽവി ബൽവു (1998), യോം കിപ്പൂർ (2006).
ഇല അറബ് മേത്താനോ വാർത്ത വൈഭവ് (2009) എന്നിവ അവരുടെ കഥാസമാഹാരങ്ങളാണ്.
മേത്ത, വർഷ അദാൽജയുടെ തിരഞ്ഞെടുത്ത കഥകൾ ആയ വർഷ അദൽജാനി ശ്രേഷ്ഠ വർത്താവോ (1991) എഡിറ്റ് ചെയ്തിട്ടുണ്ട്.
മരണത്തെക്കുറിച്ചുള്ള വിവിധ എഴുത്തുകാരുടെ സാഹിത്യകൃതികളുടെ സമാഹാരമാണ് മൃത്യു നാം പർപോത മാരെ (1984).
അവരുടെ എഴുത്ത് ഫെമിനിസ്റ്റ് ആയി കണക്കാക്കപ്പെടുന്നു.
ഗുജറാത്ത് സാഹിത്യ അക്കാദമി, മഹാരാഷ്ട്ര ഗുജറാത്തി സാഹിത്യ അക്കാദമി, ഗുജറാത്തി സാഹിത്യ പരിഷത്ത് എന്നിവയിൽ നിന്ന് അവർക്ക് പുരസ്കാരങ്ങൾ ലഭിച്ചിട്ടുണ്ട്.
1964-ൽ ഡോക്ടറായ അറബ് മേത്തയെ വിവാഹം കഴിച്ച ഇലക്ക് സലിൽ എന്ന മകനും സോണാലി എന്ന മകളുമുണ്ട്.
അവർ മുംബൈയിലാണ് താമസിക്കുന്നത്.
അവരുടെ പിതാവ് ഗുണ്വന്ത്രായി ആചാര്യയും ഇളയ സഹോദരി വർഷ അദാൽജയും ഗുജറാത്തി എഴുത്തുകാരാണ്.
അവലംബം പുറം കണ്ണികൾ Works by Ilā Ārab Mahetā at Google Books
ഇലാഫോഗ്ലോസേസീ
മുൻപ് മറ്റ് സസ്യകുടുംബങ്ങളിൽ ഉൾപ്പെടുത്തിയിരുന്ന ചില ക്ലേഡുകൾ അടങ്ങുന്ന പന്നൽച്ചെടികളുടെ കുടുംബമാണ് ഇലാഫോഗ്ലോസേസീ .
ഉദാഹരണത്തിന് ബോൾബിറ്റിസ് ദീർഘകാലം ലൊമാരിയോപ്സിഡേസീയിൽ ആയിരുന്നു ഉൾപ്പെട്ടിരുന്നത്.
ഈ വർഗ്ഗീകരണം 2007 ലെ Schuettpelz Pryer ന്റെ പഠനത്തിന്റെ അടിസ്ഥാനത്തിലാണ്.
അടുത്തകാലത്തുള്ള ഒരു പഠനം (Christenhusz et al. , 2011) ഇതിനെ  ഡ്രയോറ്റെറിഡേസീയുടെ ഉപകുടുംബമായ ഇലാഫോഗ്ലോസോയിഡേയിലാണ് ഉൾപ്പെടുത്തിയിരിക്കുന്നത്.
(Pic.Serm.) Crabbe, Jermy Mickel 1975.
ഇലാം ജില്ല ഇംഗ്ലീഷ് വിലാസം https://ml.wikipedia.org/wiki/Ilam_district
കിഴക്കൻ നേപ്പാളിലെ പ്രവിവിശ്യ നമ്പർ ഒന്നിലെ 14 ജില്ലകളിൽ ഒന്നാണ് ഇലാം ജില്ല - Ilam district ( Nepali : इलाम जिल्ला Listen ⓘ ).
1703 ചതുരശ്ര കിലോ മീറ്റർ പ്രദേശത്തായി വ്യാപിച്ചു കിടക്കുന്ന ഈ ജില്ല മലയോര ജില്ലയാണ്.
2011 സെൻസസ് പ്രകാരം 290,254ആണ് ഇവിടത്തെ ജനസംഖ്യ.
ഇലാം മുൻസിപ്പാലിറ്റിയാണ് ജില്ലയുടെ ഭരണ സിരാകേന്ദ്രം.
നേപ്പാളിന്റെ തലസ്ഥാനമായ കാഠ്മണ്ടുവിൽ നിന്ന് 600 കിലോ മീറ്റർ അകലെയാണ് ജില്ലയുടെ സ്ഥാനം.
അപൂർവ്വ ഇനം പക്ഷികളും ചെമ്പൻ പാണ്ടയെയും കണ്ടുവരുന്ന ഇനാം മേഖല ഗവേഷകരുടെയും സഞ്ചാരികളുടെയും ഇഷ്ട പ്രദേശമാണ്.
ദക്ഷിണ നേപ്പാളിന്റെയും ഉത്തരേന്ത്യയുടെയും താഴ്ന്ന പ്രദേശമായ തരായിയുടെ ഭാഗമായ ഈ പ്രദേശം ഹിമാലയത്തിന്റെ പുറത്തുള്ള താഴ്‌വര കുന്നിൻ പ്രദേശത്താണ് സ്ഥിതിചെയ്യുന്നത്.
പേരിനു പിന്നിൽ ആന്തു കുളം, അതിന്റെ ചുറ്റുപാടിൽ നിറം പ്രതിഫലിപ്പിക്കുന്നു
സിനോ-തിബത്തൻ ഭാഷയായ ലിമ്പു ഭാഷയിലെ കെട്ടുപ്പിണഞ എന്ന അർത്ഥമുള്ള ലി , പാത (റോഡ്) എന്നർത്ഥമുള്ള ലാം എന്നീ വാക്കുകൾ ചേർന്നാണ് ഇലാം എന്ന പദം ഉദ്ഭവിച്ചത്.
ചരിത്രം കന്യാം ചായത്തോട്ടം
ഇന്നത്തെ രൂപത്തിലുള്ള നേപ്പാളിന്റെ ഏകീകരണത്തിന് മുൻപ് ലിമ്പുവാൻ രാജവംശ പ്രദേശത്തെ പത്തു സ്വതന്ത്ര സ്‌റ്റേറ്റുകളിൽ ഒന്നായിരുന്നു ഇലാം.
എഡി 1813 വരെ ലംഗ്ഡം രാജവംശത്തിലെ രാജാവായിരുന്ന ഹാങ്ഷു ഫുഹ ലിങ്ഡമായിരുന്നു സഖ്യരാഷ്ട്രമായി ഈ പ്രദേശം ഭരിച്ചിരുന്നത്.
അവലംബം 1 2 {{ cite news }} : Check date values in: | accessdate= ( help )
ഇലാറ്റോസ്റ്റെമ ക്യൂനിയേറ്റം
അർട്ടിക്കേസീ സസ്യകുടുംബത്തിലെ ഒരു ചെടിയാണ് ഇലാറ്റോസ്റ്റെമ ക്യൂനിയേറ്റം ( Elatostema cuneatum ).
ചൈന, ദക്ഷിണ കൊറിയ, ജാവ, ഇന്ത്യ, മലേഷ്യ, ജപ്പാൻ, ഇന്തോനേഷ്യ, മലേഷ്യ, വിയറ്റ്നാം എന്നിവിടങ്ങളിൽ കണ്ടുവരുന്നു.
കുത്തനെ വളരുന്ന വാർഷിക ഓഷധിയാണിത്.
തണ്ടുകൾ കോണുകളോടെ അഗ്രഭാഗത്ത് രോമാവൃതമായവയാണ്.
ഇലകൾ ആപ്പിന്റെ രൂപത്തിൽ(wedge-shaped) വീതികുറഞ്ഞഭാഗം താഴെയായി വരുന്ന തരത്തിലാണ്(cuneate).
ഇലകളുടെ മുകളറ്റം ദന്തുരമാണ്.
ഏകലിംഗ പുഷ്പങ്ങൾ.
ഒരു വിത്ത് മാത്രമുള്ള ഫലങ്ങൾ ചുവപ്പ് കലർന്ന ബ്രൗൺ നിറം.
അവലംബം ↑ http://www.theplantlist.org/tpl1.1/record/kew-2786750 ↑ http://www.catalogueoflife.org/col/details/species/id/fbce634ea88795beed2f9f23e3ce8ab4 ↑
ഇലാഗ്നേസീ ഇംഗ്ലീഷ് വിലാസം https://ml.wikipedia.org/wiki/Elaeagnaceae
സപുഷ്പികളിൽപ്പെടുന്ന ഒരു സസ്യകുടുംബമാണ് ഇലാഗ്നേസീ (Elaeagnaceae).
റോസേൽസ് നിരയിൽ വരുന്ന ഈ സസ്യകുടുംബത്തിൽ മരങ്ങളും കുറ്റിച്ചെടികളും ഉൾപ്പെടുന്നു.
ഉത്തരാർദ്ധഗോളത്തിലെ മിതശീതോഷ്ണമേഖലാപ്രദേശങ്ങളിലും ദക്ഷിണാർദ്ധഗോളത്തിലെ ഏഷ്യ, ആസ്ട്രേലിയ എന്നിവിടങ്ങളിലും ഇവയെ സാധാരണയായി കണ്ടു വരുന്നു.
3 ജീനസ്സുകളിലായി 60 സ്പീഷിസുകളാണ് ഈ സസ്യകുടുംബത്തിലുള്ളത്.
ഈ കുടുംബത്തിലെ അംഗങ്ങൾ മുൾച്ചെടികളും ലഘുപത്രങ്ങളോടു കൂടിയവയും ആണ്.
ഇവയുടെ ഇലകൾ ചെറിയ രോമങ്ങളാലോ ചെറിയ ചെതുമ്പലുകളാലോ പൊതിഞ്ഞവയുമാണ്.
ഈ കുടുംബത്തിനെ മിക്ക സസ്യങ്ങളും മരുസസ്യങ്ങളായിരിക്കും ചില സസ്യങ്ങൾ ഉപ്പു വെള്ളത്തിൽ വളരുന്ന സസ്യങ്ങളുമാണ്.
കാട്ടുമുന്തിരി അവലംബം
ഇലാസ്റ്റിക് മോഡുലസ്
ഒരു ആയാസം പ്രയോഗിക്കുമ്പോൾ ഇലാസ്തികമായി വിരൂപണം ചെയ്യപ്പടാതിരിക്കുന്നതിനുളള ഒരു പദാർത്ഥത്തിന്റെ പ്രതിരോധത്തിന്റെ അളവാണ് ഇലാസ്തിക മാപനാങ്കം ( elastic modulus അഥവാ modulus of elasticity ).
ആയാസ-ആതാന വക്രത്തിന്റെ stress–strain curve ഇലാസ്തിക  ചരിവ് ആയും ഇലാസ്തിക മാപനാങ്കത്തെ നിർവ്വചിക്കാം.
കടുപ്പം (stiffnesss) കൂടിയ പദാ൪ത്ഥങ്ങൾക്ക് ഉയർന്ന ഇലാസ്തിക മാപനാങ്കമായിരിക്കും ഉണ്ടാകുക.
ഇലാസ്തിക മോഡുലസിന്റെ രൂപം: λ = def stress strain {\displaystyle \lambda \ {\stackrel {\text{def}}{=}}\ {\frac {\text{stress}}{\text{strain}}}} ഇതിൽ, ആയാസം (Stress) എന്നാൽ വിരൂപണബലത്തെ, ബലം പ്രയോഗിച്ച പരപ്പളവ് കൊണ്ട് ഭാഗിച്ചതാണ്.
ആതാനംം (Strain) എന്നാൽ വിരൂപണം മുഖാന്തിരം ഏതെങ്കിലും അളവിൽ ഉണ്ടായ ഏറ്റക്കുറച്ചിലിനെ യഥാർത്ഥ അളവു  കൊണ്ട് ഭാഗിച്ചതാണ്.
പ്രതിബലത്തെ അളക്കുന്ന ഏകകം പാസ്കൽ ആണ്.
ആതാനം ഒരു അമാന (dimensionless) പരിമാണമായതിനാൽ λ യുടെയും ഏകകം അതതന്നെയാണ്.
മൂന്നു പ്രധാന ഇലാസ്തിക മാപനാങ്കങ്ങൾ താഴെപ്പറയുന്നവയാണ്.
യംഗ്സ് മാപനാങ്കം ( E ) തനന (tensile elasticity) ഇലാസ്തികത അതായത് ഒരു വസ്തുവിന്റെ അക്ഷത്തിലൂടെ വിപരീതബലങ്ങൾ പ്രയോഗിക്കുമ്പോഴുണ്ടാകുന്ന വിരൂപണത്തെ (deformation) പ്രതിപാദിക്കുന്നു.
തനന ആയാസവും (tensile stress) തനന ആതാനവും (tensile stress) തമ്മിലുളള അംശബന്ധമായാണ് ഇത് നിർവ്വചിക്കപ്പെട്ടിരിക്കുന്നത്.
ഇലാസ്തിക മോഡുലസ് എന്ന് പറയപ്പെടുന്നത് ഇതിനെയാണ്.
അപരൂപണ മാപനാങ്കം (shear modulus) അഥവാ ദൃഢതാ മാപനാങ്കം ( modulus of rigidity, G or μ {\displaystyle \mu \,} ) പ്രതിപാദിക്കുന്നത്, വിപരീതബലങ്ങൾ പ്രയോഗിക്കുമ്പോൾ ഒരു വസ്തുവിന് അപരൂപണം (shear - സ്ഥിര വ്യാപ്തത്തോടുകൂടിയ വിരൂപണം) സംഭവിക്കാനുളള പ്രവണതയെപ്പറ്റിയാണ്.
അപരൂപണ ആയാസവും shear stress അപരൂപണ ആതാനവും shear strain തമ്മിലുളള അംശബന്ധമായാണ് ഇതിനെ നിർവ്വചിച്ചിരിക്കുന്നത്.
ശ്യാനതയുടെ ( viscosity) .
വ്യതിയാനത്തിന്റെ ഭാഗമാണ് അപരൂപണ മാപനാങ്കം.d ഘന മാപനാങ്കം ( bulk modulus , K ) വ്യാപ്തീയ ഇലാസ്തികതയെക്കുറിക്കുന്നു, അതായത്  എല്ലാ ദിശകളിൽ നിന്നും ഒരുപോലെ  ബലം പ്രയോഗിക്കുമ്പോൾ ആ വസ്തുവിന് എല്ലാ ദിശയിലും ഉണ്ടാകുന്ന അപരൂപണം.
ഇതിനെ വ്യാപ്തീയ പ്രതിബലവും വ്യാപ്തീയ ആതാനവും തമ്മിലുളള അംശബന്ധമായാണ് നിർവ്വചിക്കപ്പെട്ടിരിക്കുന്നത്.
ഇത് സമ്മർദ്ദനീയത ( Compressibility )യുടെ വ്യുൽക്രമമാണ്.
വ്യാപ്തീയമാപനാങ്കം, യങ്സ് മാപനാങ്കത്തിന്റെ മുന്നുദിശകളിലേയ്ക്കുമുളള വിസ്തരണമാണ് ↑ ↑
ആർ. തുളസീധരൻപിള്ള
അമ്പതു വർഷത്തിലധികമായി കാക്കാരശ്ശിനാടക കലാരംഗത്ത് പ്രവർത്തിക്കുന്ന കലാകാരനാണ് ആർ. തുളസീധരൻപിള്ള .
സംസ്ഥാനത്ത് നിരവധി വേദികളിൽ പരിപാടി അവതരിപ്പിച്ചു.
കൊട്ടാരക്കര കലയപുരം താമരക്കുടി സ്വദേശിയാണ്.
ആർ. നരേന്ദ്രപ്രസാദ് ഇംഗ്ലീഷ് വിലാസം https://ml.wikipedia.org/wiki/Narendra_Prasad
മലയാള ചലച്ചിത്ര അഭിനേതാവ് എന്നതിലുപരി അധ്യാപകൻ, നാടകകൃത്ത്, എഴുത്തുകാരൻ, സാഹിത്യ വിമർശകൻ, എന്നീ നിലകളിൽ മൂന്നര പതിറ്റാണ്ടോളം മലയാള സാഹിത്യ, സാംസ്കാരിക മേഖലകളിലെ നിറഞ്ഞ സാന്നിധ്യമായിരുന്നു രാഘവക്കുറുപ്പ് നരേന്ദ്രപ്രസാദ് അഥവാ ആർ.നരേന്ദ്രപ്രസാദ് (1946-2003) .
ആലപ്പുഴ ജില്ലയിലെ മാവേലിക്കരയിൽ വി.രാഘവക്കുറുപ്പിൻ്റേയും ജാനകിയമ്മയുടേയും മകനായി 1946 ഡിസംബർ 26ന് നരേന്ദ്രപ്രസാദ് ജനിച്ചു.
പ്രാഥമിക വിദ്യാഭ്യാസത്തിനു ശേഷം പന്തളം എൻ.എസ്.എസ്. കോളേജിൽ നിന്ന് കണക്കിൽ ബിരുദം നേടിയ ശേഷം ഇംഗ്ലീഷ് ഭാഷയിലും സാഹിത്യത്തിലും ബിരുദാനന്തര ബിരുദം നേടി.
1967-ൽ മാവേലിക്കര ബിഷപ്പ് മൂർ കോളേജിൽ അധ്യാപകനായി ജോലിയിൽ പ്രവേശിച്ച നരേന്ദ്രപ്രസാദ് 1968-ൽ സർക്കാർ സർവ്വീസിൽ അംഗമായി.
പാലക്കാട് വിക്ടോറിയ കോളേജ്, തിരുവനന്തപുരം ആർട്ട്സ് കോളേജ് എന്നിവിടങ്ങളിലെ അധ്യാപനത്തിനു ശേഷം തിരുവനന്തപുരം യൂണിവേഴ്സിറ്റി കോളേജിൽ ഇംഗ്ലീഷ് വിഭാഗം പ്രൊഫസറായി.
മഹാത്മാ ഗാന്ധി യൂണിവേഴ്സിറ്റി സ്കൂൾ ഓഫ് ലെറ്റേഴ്സിൻ്റെ ഡയറക്ടർ ആയിരുന്നു.
നാടകത്തിനോട് ഉള്ള താത്പര്യത്തെ തുടർന്ന് 1980-കളുടെ ആരംഭത്തിൽ നാട്യഗൃഹം എന്ന നാടകട്രൂപ്പ് സ്ഥാപിച്ച് അതിനുവേണ്ടി നാടകങ്ങൾ രചിക്കുകയും നിർമ്മിക്കുകയും സംവിധാനം ചെയ്യുകയും ചെയ്തു.
മുരളി , ഗോപകുമാർ, അലിയാർകുഞ്ഞ്, റഷീദ് തുടങ്ങിയവർ ഈ ട്രൂപ്പിലൂടെയാണ് ശ്രദ്ധിക്കപ്പെട്ടത്‌.
അലഞ്ഞവർ അന്വേഷിച്ചവർ (നോവൽ) നിഷേധികളെ മനസിലാക്ക് (വിമർശനം) ജാതി പറഞ്ഞാൽ എന്തേ (വിമർശനം) സൗപർണ്ണിക (നാടകം)
തുടങ്ങിയവ അദ്ദേഹത്തിൻ്റെ ശ്രദ്ധേയമായ രചനകളിൽ ചിലതാണ്.
ആദ്യകാലങ്ങളിൽ സിനിമ അഭിനയത്തോട് താത്പര്യമില്ലാതിരുന്ന നരേന്ദ്രപ്രസാദ് ശ്യാമപ്രസാദിൻ്റെ പെരുവഴിയിലെ കരിയിലകൾ എന്ന ടെലിഫിലിമിലൂടെയാണ് ആദ്യമായി സ്ക്രീനിലെത്തുന്നത് പിന്നീട് ഏകദേശം 100 സിനിമകളിൽ ശ്രദ്ധേയമായ വേഷങ്ങൾ കൈകാര്യം ചെയ്തു.
1993-ലെ പൈതൃകം എന്ന സിനിമയിലെ അഭിനയത്തിന് ആ വർഷത്തെ മികച്ച സഹനടനുള്ള സംസ്ഥാന അവാർഡും അദ്ദേഹം കരസ്ഥമാക്കിയെങ്കിലും ചലച്ചിത്ര അഭിനയത്തെ അദ്ദേഹം പൂർണമായ മനസോടെ സ്വീകരിച്ചിരുന്നില്ല.
“ കച്ചവടസിനിമയിലാണ് ഞാൻ വ്യാപരിക്കുന്നതെങ്കിലും എന്റെ മനസ്സ് അതിനകത്തില്ല സിനിമയായാലും കലയായാലും കുറേക്കൂടി മെച്ചപ്പെട്ട മറ്റൊരു സങ്കൽപ്പമാണ് എനിക്കുള്ളത്. അഭിനയം കുറേക്കൂടി സാമ്പത്തിക മേന്മയായുള്ള തൊഴിലായി കണക്കാക്കുന്നു എന്നേയുള്ളൂ. ”
എന്നായിരുന്നു അദ്ദേഹത്തിന്റെ അഭിപ്രായം.
പി. പത്മരാജൻ്റെ ഞാൻ ഗന്ധർവ്വൻ എന്ന സിനിമയിലെ അശരീരികൾക്ക് നരേന്ദ്രപ്രസാദിൻ്റെ ശബ്ദമാണ് ഉപയോഗിച്ചിരിക്കുന്നത്.
നരേന്ദ്രപ്രസാദ് തിരക്കഥയും സംഭാഷണവും നിർവ്വഹിച്ച സിനിമയാണ് 1989-ൽ റിലീസായ അസ്ഥികൾ പൂക്കുന്നു
നരേന്ദ്ര പ്രസാദ് ശബ്ദം നൽകിയ  സിനിമകൾ ഞാൻ ഗന്ധർവൻ 1991 അഥർവ്വം 1989 ചിത്രം 1988 വൈശാലി 1988
സ്വകാര്യ ജീവിതം ഭാര്യ : നന്ദപ്രസാദ് .
മക്കൾ : ദീപ, ദിവ്യ
2003 നവംബർ 3ന് കോഴിക്കോട് ആശുപത്രിയിൽ വച്ച് നിര്യാതനായി .